නිවේදනයක් නිකුත් කරමින් ඔහු කියා සිටියේ 2002 මුල් නීතියේ අරමුණ වූයේ වෙනත් රටවල සැකකරුවන් හෝ සාක්ෂිකරුවන් ලංකාවේ සිටින්නේ නම් හෝ මෙරටට අවශ්‍ය එවැනි පුද්ගලයින් වෙනත් රටක සිටින්නේ නම්, ඔවුන් හඳුනා ගැනීම, සිතාසි නිකුත් කිරීම ඇතුළු කරුණුවලදී විදෙස් රටවල් හා අන්‍යෝන්‍ය සහයෝගීතාවයෙන් කටයුතු කිරීමට බවයි.කෙසේ වෙතත්, නව කෙටුම්පතේ වගන්ති ගණනාවක්ම සම්පූර්ණයෙන් වෙනස් කිරීම තුළින් මුල් පනතේ ස්වරූපය සැලකිය යුතු ආකාරයට වෙනස් වන බව ද හිටපු ජනාධිපතිවරයා නිකුත් කළ නිවේදනයේ සඳහන්.